નવસારીમાં કોંગ્રેસ ઉપાધ્યક્ષ રાહુલ ગાંધીની સભા નવસારી પાલિકા પટાંગણ નજીક રાખવામાં આવી હતી. સભાનો સમય આમ તો બપોર બાદ 4.40 કલાકનો હતો પરંતુ જે સ્થળે સભા હતી ત્યાંથી શહેરનો એક મુખ્ય માર્ગ પસાર થતો હોઈ સવારથી પોલીસે રસ્તા ઉપર બેરીકેટો મુકી ટ્રાફિક કંટ્રોલ કરવાની શરૂઆત કરી હતી. નવસારી શાકમાર્કેટની ઉત્તરે બેરીકેટ મુકી માર્ગ બંધ કરાતા માર્કેટમાં જવા-આવવાની મુશ્કેલી પડી હતી. દક્ષિણ બાજુએથી અવરજવર કરાતી હતી પરંતુ ઉત્તરે રસ્તો બંધ હતો.